AIŠKINAMASIS RAŠTAS

Dėl savivaldybės turto perdavimo

1. Parengto tarybos sprendimo projekto tikslai ir uždaviniai:

 Tikslas - perduoti Molėtų rajono savivaldybės administracijai (toliau – Administracija) (kodas 188712799) patikėjimo teise valdyti, naudoti ir disponuoti savivaldybei nuosavybės teise priklausantį ir šiuo metu likviduojamos Molėtų rajono ugniagesių tarnybos valdomą trumpalaikį turtą – kurą (benzinas, dyzelinas). Perėmus turtą, perduoti Priešgaisrinės apsaugos ir gelbėjimo departamentui prie Vidaus reikalų ministerijos (kodas 188601344) pagal panaudos sutartį 1 (vieneriems) metams valstybinei (valstybės perduotai savivaldybėms) funkcijai – priešgaisrinė sauga – įgyvendinti.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Perduotas turtas bus apskaitytas Molėtų rajono savivaldybės administracijos apskaitoje ir perduotas biudžetinei įstaigai Priešgaisrinės apsaugos ir gelbėjimo departamentui pagal panaudos sutartį valstybinės funkcijos vykdymui, bus tinkamai apskaitytas, o sunaudojus nurašytas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

 Valstybės priešgaisrinė gelbėjimo tarnyba nuo 2023 m. spalio 1 d. perėmė Molėtų rajono ugniagesių tarnybos (toliau – Tarnyba) materialinius ir žmogiškuosius išteklius bei funkcijas. Likviduojama Tarnyba 2023 m. spalio 23 d. pateikė Molėtų rajono savivaldybės administracijai (toliau – Administracija) raštą Nr. SD - 24 (6.2) „Dėl Molėtų rajono ugniagesių tarnybos turto perdavimo Molėtų rajono savivaldybės administracijai“, kuriuo prašoma perduoti trumplaikį turtą – kurą (benzinas, dyzelinas) Administracijai. Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 dalimis, 14 straipsnio 1 dalies 1 punktu, paruoštas sprendimo projektas dėl trumpalaikio turto perdavimo Administracijai, siekiant pagal panaudos sutartį perduoti minėtą trumpalaikį turtą Priešgaisrinės apsaugos ir gelbėjimo departamentui valstybinės funkcijos vykdymui.